Chadli Benjedid

Cadli Benjdid yella d aselway n Tegdut n Dzayer seg 7 furar 1979 almi 11 yennayer 1992 . Ilul deg Sebɛa (Tadayra n Butelja , Ṭṭaṛef ) ass n 14 ibrir 1929 yemmut ass n 6 tuber 2012 deg sbiṭaṛ n Usaka n Qsenṭina ( Dzayer Tamaneɣt ).

Di lweqt n ṭṭrad mgal Fransa yekcem deg ALN. Akked usarug n dzayer yuɣal ad yexdem g lɛesker. Asmi yemmut Hewwari Bumedyen , Cadli yella d yiwen amdan i yesɛan legrad ameqqeran akk: Colonel. Lɛesker deg lweqt-nni bɣan amdan am netta deg wemkan n Bumedyen .

Cadli yebɣa ad yeffeɣ seg Tanemla (socialisme) axaṭer dzayer texser aṭas idrimen, meɛna azal n lpitrul iṣubb aṭas di lḥekm-is. Idzayriyen inṭarren (deg tazwara-nsen ilmaẓyen) ffɣen-d ɣer iberden ass n 5 tubar 1988 anida yekker umennuɣ ameqqran. Ayen i d-yeḍran ussan-nni yettwasen s Tubar 88 (Octobre 88). Ihi Cadli yexdem tamendawt (constitution) tamaynut, yeǧǧa akk ikabaren, seg-sen FFS , RCD , FIS . Cadli yebɣa ad yerbeḥ lvoṭ s ukabar ines (FLN) lameɛna idzayriyen voṭan FIS .

Xaled Neẓẓar , i yellan d aneɣlaf n lɛesker g lweqt-nni, yura g wedlis ines belli yanna-yas i Cadli "Ilaq-ak ad teǧǧeḍ amkan-ik akken ad neḥbes lvoṭ". Cadli yeqbel ayen yenna-yas-d Nezzar. Akabar n FIS ur yeqbil ara, bdan rrebrab mgal lɛesker u yebda ṭrad gar-asen.

Ɣer taggara n tudert-is, Cadli yettili d tmeṭṭut-is deg Wehran .